Kami (Shinto)

merupakan kuasa atau roh ghaib yang disanjung dan dipuja dalam anutan Shintoisme, baik dari unsur-unsur dan fenomena alam sekitar mahupun sebarang jasad (being) berciri tersendiri lagi-lagi daripada leluhur atau orang yang telah meninggal dunia. Kuasa-kuasa ini dipercayai tidak terasing daripada alam malah merupakan sebahagian alam ini dengan ciri-ciri positif dan negatif hasil penzahiran  dianggap yang menghubungankan segala benda dalam alam semesta.

Kami dipercayai tersembunyi dari dunia ini, dan mendiami satu alam selari yang melengkapi dunia manusia iaitu .

Kepercayaan 
Terdapat lima ciri utama kami-kami mengikut kepercayaan dahulu kala:

 Kami mempunyai dua sifat: yang lembut memelihara dan mengasihi apabila dihormati (nigi-mitama) atau menyebabkan kehancuran dan ketidakharmonian ketika diabaikan (ara-mitama). Mereka mesti ditenangkan untuk mendapatkan kebaikan dan menghindari kemarahan mereka.
 Kami tidak dapat dilihat oleh alam manusia, tetapi sebaliknya berada di tempat-tempat berkeramat, terzahir dalam fenomena alam mahupun dikunjungi orang yang meminta restu dalam upacara tertentu.
 Mereka sering  mengunjungi tempat-tempat pemujaan tetapi tidak pernah tinggal di sesuatu tempat ini selama-lamanya.
 Terdapat banyak jenis kami - sebanyak 300 jenis kelas berbeza yang tersenarai dalam Kojiki didasarkan peranan tersendiri (misalnya yang mengawal angin, pintu masuk, jalan raya dsb).
 Semua kami mempunyai tugasan wajib berbeza terhadap orang sekitar mereka didasarkan perumahan mereka.

Pemujaan 
Para pemuja mengunjungi suatu kuil atau tempat keramat tertentu (神社, shinsha atau jinja) di mana mereka menyucikan diri (basuh tangan dan berkumur) sebelum menunduk tepuk sambil membacakan hajat mereka kepada dewata diingini. Pemanjatan ini turut boleh dilakukan di rumah dengan suatu altar khusus (神棚, kamidana).

Ada juga upacara tertentu yang dilakukan bertujuan sama oleh orang ditugaskan khusus sebagai perantara baik dalam kalangan lelaki mahupun perempuan, namun ia seringkali rumit dan memakan banyak masa untuk diajar.

Dewa-dewi dikenali 
 Amaterasu Ōmikami, dewi matahari
 Ebisu, salah satu daripada tujuh dewa kekayaan
 Fūjin, dewa angin
 Hachiman, dewa perang
 Inari Ōkami, dewa padi dan pertanian
 Izanagi-no-Mikoto, lelaki pertama diciptakan
 Izanami-no-Mikoto, wanita pertama diciptakan
 Kotoamatsukami, triniti kami yang utama
 Omoikane, dewa kebijaksanaan
 Sarutahiko Ōkami, kami dari bumi
 Susanoo-no-Mikoto, dewa laut dan ribut
 Tenjin, dewa sajak puisi dan ilmu pengetahuan
 Tsukuyomi, dewa bulan
 Raijin, dewa kilat, guruh dan ribut
 Ryūjin, naga dewa laut dan ribut

Lihat juga 
 Kamuy
 Diwata
 Anito

Rujukan

Bacaan lanjut 
Chamberlain, Basil H. (translated by). 1919. The Kojiki, Records of Ancient Matters. Asiatic Society of Japan.
Clarke, Roger. 2000. "". The Independent. 7 April 2000.
Fisher, Mary P. 2008. Living Religions seventh edition.

Pautan luar 
Introduction: Kami , Encyclopedia of Shinto
Kami, Gods of Japan
Evolution of the Concept of Kami, Itō Mikiharu
 Shintoisme